Jurgis Žilinskas
Jurgis Žilinskas (1885 m. balandžio 23 d. Januškoniuose, dab. Radviliškio raj. – 1957 m. kovo 15 d. Voterberyje, Konektikute, JAV) – Lietuvos gydytojas anatomas, antropologas, profesorius. Įvardijamas patologinės anatomijos Lietuvoje pradininku. Lietuvos universitete su kitais įkūrė anatomijos katedrą, kuriai pats vadovavo, taip pat su bendražygiais įkūrė anatomijos muziejų, kuris veikia iki šių dienų.